stanford-oval/wikipedia huggingface dataset:
I Can See You
וידאו קליפ

השחקנים האמריקאים ג'ואי קינג (מימין) וטיילור לאוטנר (משמאל) מופיעים בקליפ.
ב-7 ביולי 2023 הקרינה סוויפט את הווידאו קליפ הרשמי של "I Can See You" בהופעתה בקנזס סיטי מ-"The Eras Tour". היא פרסמה אותו בערוץ היוטיוב שלה למחרת. מככבים בו ג'ואי קינג, טיילור לאוטנר, סוויפט ופרסלי קאש. קאש וקינג הופיעו בקליפ ל-"Mean" וסוויפט ולאוטנר שיחקו יחד בסרט "יום האהבה", שיצא לאקרנים כמה ימים לפני הוצאת Speak Now. הוא מתאר שוד שבוצע על ידי קינג, לאוטנר וקאש, כשמטרתו לשחרר את סוויפט מכספת נעולה. זוהי מטאפורה לתמיכת מעריציה בתהליך הקלטת ששת אלבומיה מחדש בעקבות מחלוקת המאסטרס עם חברת התקליטים הקודמת שלה.
במהלך ההקרנה חשפה סוויפט את ההמצאה לקונספט של הווידאו קליפ יצרה שנה וחצי לפני יציאתו. הוא צולם באפריל 2023 בליברפול שבממלכה המאוחדת בבניין קונארד, מחסן הטבק והמחסון הלאומי וסטמינסטר. היא הצהירה כי בכוונתה היה ליצור קליפ המתאר כיצד מעריציה סייעו לה לשיב את יצירותיה לבעלותה.
הווידאו קלים זכה לשבחים מפי מבקרי המוזיקה. אלכס קמפ ממגזין Slant סברה כי הוא מלא באקשן, ואילו לורן האף מ-Entertainment Weekly ציינה לטובה את הקונספט שלו.‏ The A.V. Club אהב את הרמזים ואת התלבושות הנוסטלגיות שנכללו בו.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "I Can See You" בוצע באצטדיון SoFi באינגלווד, קליפורניה ב-3 באוגוסט 2023 יחד עם השיר "Maroon".
קרדיטים

כל הקרדיטים שלהלן לקוחים מהערות האלבום Speak Now (Taylor's Version).‏
| --- | --- |
 טיילור סוויפט – שירה, כתיבה, הפקה  ג'ק אנטונוף – הפקה, הנדסה, תכנות, גיטרה אקוסטית, גיטרת בס, גיטרה חשמלית, גיטרה שנים-עשר מיתרים, קלידים, סינתיסייזר, קולות רקע  אוון סמית' – סקסופון, הנדסה  מייקי פרידום הארט – גיטרה חשמלית, סינתיסייזר, פסנתר וורליצר  שון הוצ'ינסון – תופים, כלי הקשה  דייוויד הארט – הנדסה  לאורה סיסק – הנדסה:  ג'ון רוני – עוזר מהנדס  ג'ון שר – עוזר מהנדס  מייגן סירל – עוזר מהנדס  כריסטופר רו – הנדסה קולית  סרבן גניאה – מיקסינג  ברייס בורדון – עוזר מיקסינג  רנדי מריל – מאסטרינג
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 4 |  |
|  אוסטריה | Ö3 אוסטריה טופ 40‏ | 58 |  |
|  אוסטרליה | מצעד הסינגלים האוסטרלי | 5 |  |
|  אירלנד | מצעד הסינגלים האירי | 4 |  |
|  ארצות הברית | בילבורד הוט 100 | 5 |  |
|  ארצות הברית | מצעד שירי הקאנטרי | 3 |  |
|  גרמניה | GfK – טופ 100 | 90 |  |
|  הולנד | מצעד 40 הסינגלים ההולנדיים | 87 |  |
|  הממלכה המאוחדת | מצעד הסינגלים הבריטי | 6 |  |
|  הפיליפינים | בילבורד הפיליפינים | 13 |  |
|  יוון | IFPI Greece | 13 |  |
|  יפן | יפן הוט 100 | - |  |
|  יפן | מצעד השירים הבין-לאומיים | 8 |  |
|  לבנון | מצעד 20 העליונים הרשמי של לבנון | 19 |  |
|  מלזיה | RIM | 22 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 7 |  |
|  פורטוגל | מצעד הסינגלים הפורטוגזי | 62 |  |
|  קנדה | קנדה הוט 100 | 8 |  |
|  קרואטיה | טופ ליסטה | 64 |  |
|  שוודיה | סוורייטופליסטן | 1 |  |
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | מצעד שירי הקאנטרי | 54 |  |
היסטוריית יציאות לאור

| אזור | תאריך יציאה | פורמט | חברת תקליטים |
| --- | --- | --- | --- |
| כלל העולם | 7 ביולי 2023 | הזרמת מוזיקה • הורדה דיגיטלית | ריפבליק |
ביאורים

↑  מעוצב "I Can See You (Taylor's Version) (From the Vault)".
ליסה מונקו

ליסה מונקו (באנגלית: Lisa Monaco; נולדה ב-25 בפברואר 1968) היא עורכת דין אמריקאית שכיהנה כסגנית התובע הכללי של ארצות הברית בממשלו של ג'ו ביידן. בעבר כיהנה כיועץ לביטחון המולדת בממשלו של הנשיא ברק אובמה.
ביוגרפיה

מונקו נולדה בבוסטון. היא סיימה ב-1990 תואר ראשון בהיסטוריה של ארצות הברית וספרות מאוניברסיטת הרווארד ועבדה כחוקרת במכון וודרו וילסון וכעוזרת מחקר עבור ועדת המשפט של הסנאט בתקופה בה ג'ו ביידן עמד בראשה.
ב-1997 סיימה תואר JD במשפטים מאוניברסיטת שיקגו. בתקופת לימודיה התמחתה בבית המשפט העליון, במחלקת המשפטים ובמשרד היועץ המשפטי של הבית הלבן. לאחר לימודי המשפטים עבדה כעוזרת לשופטת ג'יין רות' בית המשפט הפדרלי השלישי לערעורים של ארצות הברית וכעוזרת לתובעת הכללית של ארצות הברית ג'אנט רינו. לאחר מכן עבדה בפרקליטות המדינה ועסקה בתביעה נגד אנרון וכעוזרת של ראש ה-FBI רוברט מולר. ב-2009 מונתה לעוזרת סגן התובע הכללי של ארצות הברית.
ב-2011 מונתה על ידי הנשיא ברק אובמה לעוזרת התובע הכללי לעניין ביטחון לאומי. ב-2013 מונתה ליועצת לביטחון המולדת במקומו של ג'ון ברנן שמונה לראש ה-CIA. היא כיהנה בתפקיד עד כניסתו של דונלד טראמפ לתפקיד הנשיא. לאחר מכן כיהנה כמרצה שלא מן המניין בבית הספר למשפטים של אוניברסיטת ניו יורק, כעמיתה בכירה בבית הספר לממשל ע"ש ג'ון פ. קנדי באוניברסיטת הרווארד, כשותפה בפירמת עורכי דין "O’MELVENY" ובסגל מכון אספן.
לאחר בחירתו של ביידן לנשיא ארצות הברית, מונתה על ידו לשמש כיועצת לענייני אבטחה ולוחמה בטרור לקראת השבעתו. כמו כן הכריז ביידן על כוונתו למנות את מונקו למשנה לתובע הכללי. ב-21 באפריל 2021 החלה את כהונתה כמשנה לתובע הכללי של ארצות הברית. סיימה את כהונתה ב-20 בינואר 2025.
הערות שוליים

↑  Biden taps Lisa Monaco as homeland security adviser to inauguration amid rising threats, אתר CNN, ‏15 בינואר 2021
↑  שרה לינץ', U.S. Senate confirms Lisa Monaco as deputy attorney general, באתר רויטרס, 21 באפריל 2021 (באנגלית)
| --- | --- |
בקרת זהויות :  ISNI: 0000 0003 7035 6507  LCCN: no2012055996  NARA: 85704238  VIAF: 236614244   WorldCat (עם VIAF): 236614244
אהרן שר

| --- | --- |

 לידה:  1899 צ'רניהיב, האימפריה הרוסית 
 נהרג:  6 בפברואר 1920 (בגיל 21 בערך) תל חי, ישראל 
 
אהרֹן שֶר (1899 – י"ז בשבט תר"ף 6 בפברואר 1920), היה חלוץ, אחד משמונת הרוגי מאורעות תל חי שעל שמם נקראת קריית שמונה.
פועלו ותרומתו באים לידי ביטוי בדברי ברל כצנלסון, במבוא לספר "מאורעות תרצ"ו", שנכתב על ידי ברכה חבס. שם השווה את גבורת המתיישבים מול הטרור הערבי בשנים 1936 - 1939, לגבורת טרומפלדור, שר ושאר מגיני הקרב על תל חי: "דוֹר המצוֹר והבּצרוֹן, אשר קלט חצים ולא נסוֹג, אשר לא הפקיר שוּם נקוּדה ולא נתן לפַנוֹת שוּם מקוֹם ישוּב...דוֹר זה רשאי לוֹמר ליוֹסף טרוּמפּלדוֹר ולאהרן שֶר, אנשי תל-חי: לא בּיישנוּכם. לא ערירים הלכתם".
חייו ופעלו

אהרן שר נולד בצ'רניהיב באוקראינה. הוא למד בבית ספר עירוני והצטיין בספורט.
בגיל 15 עלה לארץ ישראל ושקד על לימוד השפה העברית. במקביל עבד כפועל חקלאי בעין חי, פתח תקווה ובן שמן, והיה חבר קבוצת כנרת. שר התגלה כאדם נחוש בהחלטותיו, הוא נהג לקחת על עצמו אחריות והיה נכון תמיד לכל תפקיד. בשנות השלטון הטורקי בארץ, התפרסם בין אנשי ההתיישבות העובדת, כאשר במהלך תקרית עם ערבים התנדב למסור עצמו לידי השלטונות ולהציל את הקבוצה ממשפטם.
שר עלה עם קבוצת חברים לעזרת מגיני תל חי. ביום שישי, י"ז בשבט תר"פ 1920, בשעה 11:30 בצהריים, הותקפו העובדים בחריש בשדה על ידי רוכבים ערבים. שר יצא לעזרתם, ובהיתקלות נפגע מכדורי רובה ונהרג. כשהגיעה הבשורה על נפילתו בקרב לקבוצת כנרת, קם חברו שאול מאירוֹב, עלה לגליל והצטרף למגיני תל חי. מאירוֹב (לימים אביגור) קיבל את אקדחו של שר ואת נרתיק האקדח המוכתם בדמו של שר.
הידיעה על מותו הגיעה למשפחתו ברוסיה רק כמה שנים אחר כך, על ידי אשתו של מאיר רוטברג, ידידתו של שר עוד מימי קבוצת כנרת, בעת תערוכה חקלאית שנערכה ברוסיה.
מאמרו

שר גיבש את עמדתו הציונית חלוצית כבר בגיל צעיר. עם החמרת מצבם הביטחוני של היישובים היהודים בגליל העליון בתר"ף 1920, כתב מאמר שהיה בעצם קול קורא לעזרה דחופה, ופרסם אותו בכתב העת קונטרס. מאמרו של שר הביא לידיעתם של קוראי קונטרס מידע חיוני על המצב הביטחוני הקשה בצפון הארץ, ואף תרם להגעתם של מתנדבים נוספים ליישובי הגליל העליון, ובהם שרה צ'יזיק ובנימין מונטר. עמדתו של אהרן שר במאמרו, הייתה מבע מייצג בעמדת המצדדים בהישארות בכל מחיר ומאמץ ביישובי הגליל העליון; עמדה שאחד ממבטאיה בהנהגת מפלגת "אחדות העבודה" היה ברל כצנלסון. לעומתו, סבר זאב ז'בוטינסקי מנהיג ציוני, וחבר אף הוא ב"אחדות העבודה" באותם ימים, כי הנסיבות הקשות מחייבות את יציאתם ב"הדר" של המתיישבים, עד שתמצא הדרך להחזירם ליישוביהם.
במאמרו כתב שר: "אנו מוכרחים להושיט יד-עזר לנקודות "הצפון הרחוק", כי בלבות אנשי המקומות הכי "מבוצרים": תל-חי וכפר-גלעדי, למרות ההכרה הברורה כי את המקום אין עוזבים, כי על הבנוי אין מוותרים, אינה פוסקת ההרגשה כי הננו אך קומץ, קומץ, קומץ, כי באותה מדה שמספר האנשים גדל, מתחזק גם רוחם בהם. ... המצב קשה ומסוכן עלינו להגדיל את היישוב בגליל ... דרוש לנו עובד שידע להגן על מחרשתו אל תתנו לגליל העליון לנפול" (קונטרס, כ', עמ' 10–11).
במשך השנים הפך המאמר, הן בספרות חינוכית והן בהיסטוריוגרפיה הנכתבת באקדמיה, לאבן יסוד בהבנת תודעתם העצמית של חלוצים, אנשי תנועת העבודה וההתיישבות העובדת באותן שנים. ולאחד מן המבעים המייצגים בדיון העקרוני שהתנהל באליטה המנהיגה של היישוב היהודי בארץ ישראל, לנוכח סדרת אירועי הדמים בגליל העליון עד לנפילתם של יוסף טרומפלדור וחבריו בתל חי.
מכתביו

א. ש. [אהרן שר], למשמר (מכתב), קונטרס, כ', י"ח טבת תר"פ, עמ' 10–11.
לקריאה נוספת

י. ט. (יוסף טרומפלדור), אהרן שר איננו., קונטרס, כ"ה, כ"ד שבט תר"ף, עמ' 2.
הוועד הפועל של "אחדות העבודה", למות חבר., קונטרס, כ"ו, ל' שבט תר"ף, עמ' 2.
בן-ציון דינור (עורך עם אחרים), ספר תולדות ההגנה, א, ב, הוצאת מערכות, תל אביב תשכ"ה.
הערות שוליים

↑  "עדות לדור" -פּתיחה לספר "מאוֹרעוֹת תרצ"ו", ברל כצנלסון, פרויקט בן-יהודה
| --- | --- |
בקרת זהויות :  NLI: 987007525270105171  VIAF: 308275017   WorldCat (עם VIAF): 308275017 
אהרון שר על גבי אנדרטת הזיכרון לנופלי קבוצת כנרת
היועץ לביטחון המולדת

| --- | --- |


 איוש נוכחי:  סטיבן מילר
 תאריך כניסה לתפקיד:  20 בינואר 2025
 דרכי מינוי:  מינוי על ידי נשיא ארצות הברית
 תחום שיפוט:  ארצות הברית
 ייסוד המשרה:  20 בספטמבר 2001
 איוש ראשון:  טום רידג'
 www.whitehouse.gov
 
היועץ לביטחון המולדת (באנגלית: Homeland Security Advisor) הוא יועצו של נשיא ארצות הברית לענייני ביטחון פנים ולוחמה בטרור. היועץ הוא משרת אמון של הנשיא ומינויו לא נזקק לאישור הסנאט של ארצות הברית. הוא משתייך למשרד הרשות המבצעת של נשיא ארצות הברית.
המשרה נוצרה בתקופת כהונתו של הנשיא ג'ורג' ווקר בוש יחד עם המועצה לביטחון המולדת ב-2001 בעקבות פיגועי 11 בספטמבר. בין פברואר לאפריל 2017, בעת תחילת ממשל טראמפ, שירת היועץ לביטחון המולדת לשווה במעמדו לזה של היועץ לביטחון לאומי וכחבר קבוע במועצה לביטחון לאומי.
נכון לשנת 2025 היועץ לביטחון המולדת הנוכחי הוא סטיבן מילר שנכנס לתפקידו ב-20 בינואר 2025.
היועצים לביטחון המולדת

| # | תמונה | שם | תקופת כהונה> התחלת כהונה | תקופת כהונה> סיום כהונה | תחת נשיא ארצות הברית |
| --- | --- | --- | --- | --- | --- |
| 1 |  | טום רידג' | 20 בספטמבר 2001 | 24 בינואר 2003 | ג'ורג' ווקר בוש |
| 2 |  | ג'ון א. גורדון | 30 באפריל 2003 | 28 במאי 2004 | ג'ורג' ווקר בוש |
| 3 |  | פרנסס טאונסנד | 28 במאי 2004 | 30 במרץ 2008 | ג'ורג' ווקר בוש |
| 4 |  | קנת' וינשטיין | 30 במרץ 2008 | 20 בינואר 2009 | ג'ורג' ווקר בוש |
| 5 |  | ג'ון ברנן | 20 בינואר 2009 | 25 בינואר 2013 | ברק אובמה |
| 6 |  | ליסה מונקו | 25 בינואר 2013 | 20 בינואר 2017 | ברק אובמה |
| 7 |  | טום בוסרט | 20 בינואר 2017 | 10 באפריל 2018 | דונלד טראמפ |
| 8 |  | דוגלאס פירס | 1 ביוני 2018 | 21 בינואר 2021 | דונלד טראמפ |
| 9 |  | אליזבת שרווד-רנדל | 20 בינואר 2021 | 20 בינואר 2025 | ג'ו ביידן |
| 10 |  | סטיבן מילר | 20 בינואר 2025 | מכהן | דונלד טראמפ |
הערות שוליים

↑  המזכר הנשיאותי, אתר הבית הלבן, 28 בינואר 2017
↑  Organization of the National Security Council, the Homeland Security Council, and Subcommittees, ‏6 באפריל 2017
| קהילת המודיעין האמריקאית |
| --- | --- | --- |
| מחלקת ההגנה | DIA (מודיעין צבאי) •  NSA (מודיעין אותות) • ONI (ביון ימי) • משרד הסיור הלאומי (ביון לוויינים) • הסוכנות הלאומית למודיעין חזותי וגאוגרפי (מיפוי מדיעיני) • חיל האוויר ה-16 של ארצות הברית (מודיעין אווירי)  •  משרד מודיעין חיל-הנחתים • משרד מודיעין הצבא • מודיעין משמר החופים  • מרכז מודיעין החלל הלאומי (מודיעין חלל) |  |
| הקבינט של ארצות הברית | לשכת החקירות הפדרלית (FBI) • משרד DEA למודיעין לביטחון לאומי (ONSI)  •  הלשכה למודיעין ומחקר (INR) • משרד המודיעין והמודיעין הנגדי (OICI)  • משרד המודיעין והניתוח (I&A)  •  משרד המודיעין והאנליזה (OIA) |  |
| משרד ראש המודיעין הלאומי | המרכז הלאומי למלחמה בטרור • המרכז הלאומי למלחמה בהפצת נשק להשמדה המונית וביו-ביטחון • המרכז הלאומי לסיכול מודיעין נגדי וביטחון • מרכז אינטגרציה לאיומי סייבר |  |
| משרד הרשות המבצעת של נשיא ארצות הברית | היועץ לביטחון לאומי • היועץ לביטחון המולדת • המועצה לביטחון לאומי • המועצה לביטחון מולדת |  |
| פיקוח ובקרה | ועדת המודיעין של הסנאט של ארצות הברית • ועדת המודיעין של בית הנבחרים של ארצות הברית |  |
צ'ארלס בראון

| --- | --- |
דיוקן רשמי, 2023
דיוקן רשמי, 2023
 לידה:  2 במרץ 1962 (בן 63) סן אנטוניו, טקסס, ארצות הברית
 מדינה:  ארצות הברית 
 כינוי:  CQ
 השכלה:  אוניברסיטת טקסס טק  אונ׳ אמבריי-רידל לאווירונאוטיקה 
 השתייכות:   חיל האוויר של ארצות הברית
 תקופת הפעילות:  1984–2025 (כ־41 שנים)
 דרגה:   גנרל
 תפקידים בשירות
 מפקד כנף הקרב 8  מפקד כנף הקרב 31  מפקד פיקוד מרכז של חיל האוויר  סגן מפקד פיקוד מרכז של ארצות הברית  מפקד כוחות האוויר של ארצות הברית בגזרת האוקיינוס השקט  ראש מטה חיל האוויר של ארצות הברית  יושב ראש המטות המשולבים
 פעולות ומבצעים
 המלחמה העולמית בטרור 
 עיטורים
   מדליית השירות המצוין של מחלקת ההגנה (2)   מדליית השירות העילאי של מחלקת ההגנה  לגיון ההצטיינות (4)  כוכב הארד
 
צ'ארלס ק. בראון ג'וניור (באנגלית: .Charles Q. Brown Jr; נולד ב-2 במרץ 1962) הוא מצביא אמריקאי בדרגת גנרל, ששירת בשנים 2023–2025 כיושב ראש המטות המשולבים. בשנים 2020–2023 שירת כראש מטה חיל האוויר של ארצות הברית.
בראון התגייס לחיל האוויר של ארצות הברית בשנת 1984, שירת כטייס קרב, וצבר למעלה מ-3,000 שעות טיסה, כולל 130 שעות טיסה קרבית. הוא פיקד על כוחות האוויר של ארצות הברית בגזרת האוקיינוס השקט, חיל האוויר התשיעי של ארצות הברית, כנף הקרב ה-31, כנף הקרב השמינית, בית הספר לנשק של חיל האוויר, וטייסת הקרב ה-78. בנוסף, הוא שירת כסגן מפקד פיקוד מרכז של ארצות הברית.
ב-21 בפברואר 2025 הודיע נשיא ארצות הברית, דונלד טראמפ על הדחתו של בראון מתפקידו כיושב ראש המטות המשולבים.
ביוגרפיה

בראון, בנו של קולונל בחיל האוויר האמריקאי, גדל בסן אנטוניו שבטקסס, ובווירג'יניה. ב-1984 הוא סיים תואר ראשון בהנדסה אזרחית מאוניברסיטת טקסס טק אותו עשה במסגרת תוכנית הכשרת קציני המילואים של חיל האוויר.
לבראון יש תואר שני באווירונאוטיקה מאוניברסיטת אמברי-רידל בפלורידה. כמו כן הוא בוגר המכללה לפיקוד ומטה של חיל האוויר, בוגר מכללת המלחמה של החיל ובוגר קורס הפסגה באוניברסיטה לביטחון לאומי.
במאי 1985 התגייס לשירות סדיר בחיל האוויר, עבר קורס טיס בבסיס ויליאמס באריזונה והכשרה לטייס קרב בבסיס הולומן בניו מקסיקו. שירת כטייס F-16 פייטינג פלקון בטייסת הקרב 35 בבסיס קונסאן שבקוריאה הדרומית ובטייסות הקרב 307 ו-308 בבסיס הומסטיד בפלורידה. הוא הדריך בבית הספר למערכות נשק של חיל האוויר בבסיס נליס.
בשנים 1994–1996 שימש עוזרו של יושב ראש המטות המשולבים. לאחר לימודים במכללה לפיקוד ומטה שימש קצין מבצעים אוויריים בפיקוד מרכז של ארצות הברית, בשנים 1999–2003 שירת בטייסת הקרב 79, בטייסת הקרב 55 ופיקד על טייסת הקרב 78 בבסיס חיל האוויר שו בקרוליינה הדרומית. לאחר תפקיד במטה חיל האוויר מונה ביולי 2005 למפקד בית הספר למערכות נשק של חיל האוויר בבסיס נליס.
במאי 2007 מונה למפקד כנף הקרב 8 בבסיס קונסאן שבקוריאה הדרומית. ביוני 2008 מונה לראש ענף במחלקת חיל האוויר של ארצות הברית ובמטה החיל. ביוני 2009 מונה למפקד כנף הקרב 31 בבסיס אביאנו שבאיטליה. במאי 2011 מונה לסגן ראש אגף מבצעים בפיקוד מרכז ובאפריל 2013 מונה לסגן מפקד כוחות האוויר בפיקוד מרכז. במרץ 2014 מונה לראש ענף מבצעים, הרתעה אסטרטגית ונשק גרעיני במטה כוחות האוויר של ארצות הברית באירופה ובאפריקה.
ביוני 2015 קודם לדרגת לוטננט גנרל ומונה למפקד פיקוד מרכז של חיל האוויר. ביולי 2016 מונה לסגן מפקד פיקוד מרכז של ארצות הברית. ביולי 2018 קודם לדרגת גנרל ומונה למפקד כוחות האוויר של ארצות הברית בגזרת האוקיינוס השקט. הוא שירת בתפקיד זה עד יולי 2020.
באוגוסט 2020 מונה לראש מטה חיל האוויר. בשנת 2020 הופיע ברשימה השנתית של מגזין טיים, טיים 100.
במהלך שירותו צבר מעל 2,900 שעות טיסה, מהן כ-130 שעות מבצעיות, על מטוסי T-38 טאלון, T-37 טוויט, B-52 סטרטופורטרס, B-1 לנסר, B-2 ספיריט, F-16 פייטינג פלקון, לוקהיד AC-130, לוקהיד מרטין C-130J סופר הרקולס, E-8, בואינג KC-135,‏ MV-22, מסוקי UH-60 בלק הוק ו-AH-64 אפאצ'י.
באוגוסט 2023 החליט הנשיא ג'ו ביידן למנות את בראון ליושב ראש המטות המשולבים של ארצות הברית. מינויו אושר בסנאט בספטמבר אותה שנה והוא נכנס לתפקידו ב-1 באוקטובר. זמן קצר לאחר מינויו לתפקיד פרצה מלחמת חרבות ברזל במזרח התיכון וארצות הברית הפכה לשחקן מעורב באופן ישיר בסדרת פעולות צבאיות במסגרתה, בהן מבצע שומר השגשוג נגד החות'ים בתימן, וסיכול המתקפה האיראנית על ישראל באפריל 2024. במהלך המלחמה בראון ביקר פעמיים בישראל לפגישות עבודה, בדצמבר 2023 ובאוגוסט 2024.
ב-21 בפברואר 2025 הודיע נשיא ארצות הברית דונלד טראמפ על הדחתו של בראון מתפקידו כיו"ר המטות המשולבים, וכי מחליפו יהיה דן קיין.
גלריה

צ'ארלס בראון במטוס F-16
צ'ארלס בראון בטקס בבסיס אנדרוז
צ'ארלס בראון עם לויד אוסטין בטקס חילופי מפקדים בפיקוד מרכז של ארצות הברית
צ'ארלס בראון בביקור בבסיס מערכות חלל וטילים בלוס אנג'לס
תמונה קבוצתית של ראשי המטות המשולבים, 2022
הרמטכ״ל, רב-אלוף הרצי הלוי, נפגש עם יו"ר המטות המשולבים של צבא ארה״ב, הגנרל צ'ארלס בראון ג'וניור בעת ביקורו בישראל במהלך מלחמת חרבות ברזל
הערות שוליים

↑  סוכנויות הידיעות, ‏טלטלה בצמרת הצבא האמריקאי: טראמפ פיטר את הרמטכ"ל, באתר מעריב אונליין, 22 בפברואר 2025
↑  New commander takes reins at USAFCENT, אתר פיקוד הקרב של חיל האוויר, 2 ביולי 2015
↑  General Charles Q. Brown Jr: The 100 Most Influential People of 2020, Time
↑  Biden Nominates 'Top-Notch Strategist' as Next Joint Chiefs Chairman, U.S. Department of Defense (באנגלית אמריקאית)
↑  דניאל אדלסון, ניו יורק, טראמפ פיטר את הרמטכ"ל האמריקני, באתר ynet, 22 בפברואר 2025
↑  הודעתו של טראמפ ברשת החברתית Truthsocial על החלפתו של בראון בקיין
| --- | --- |
בקרת זהויות :  GND: 1304517462  VIAF: 3548169757873108010000   WorldCat (עם VIAF): 3548169757873108010000
עוזר התובע הכללי של ארצות הברית

| --- | --- |

 איוש נוכחי:  לא מאויש
 תחום שיפוט:  ארצות הברית ארצות הברית
 כפוף:  התובע הכללי של ארצות הברית
 ייסוד המשרה:  10 במרץ 1977 
 www.justice.gov/asg/
 
עוזר התובע הכללי של ארצות הברית (באנגלית: United States Associate Attorney General) הוא תפקיד בכיר במחלקת המשפטים של ארצות הברית. זהו התפקיד השלישי בחשיבותו במחלקה, לאחר התובע הכללי וסגן התובע הכללי. עוזר התובע הכללי אחראי על פיקוח וניהול מחלקות שונות במחלקת המשפטים, תוך התמקדות בתחומים של ליטיגציה אזרחית, זכויות אזרח ורגולציה. עוזר התובע הכללי ממלא תפקיד מרכזי בעיצוב ויישום המדיניות המשפטית של ממשלת ארצות הברית, תוך פיקוח על תיקים משפטיים משמעותיים והתמודדות עם סוגיות משפטיות מורכבות. תפקיד זה מסייע להבטיח יישום הוגן ושוויוני של מערכת המשפט האזרחית במדינה.
תפקידים ותחומי אחריות

עוזר התובע הכללי מפקח ומנהל יחידות מרכזיות במחלקת המשפטים, הכוללות חטיבות ותוכניות המתמקדות בתחומים מגוונים של משפט ואכיפת חוק.
תפקידים ותחומי אחריות > פיקוח על חטיבות מרכזיות

המשרד מפקח על חטיבות חשובות במחלקת המשפטים, כולל:
חטיבת המשפט האזרחי (Civil Division): עוסקת בתביעות אזרחיות שבהן מעורבת ממשלת ארצות הברית.
חטיבת זכויות האזרח (Civil Rights Division): מתמקדת באכיפת חוקים להגנה על זכויות האזרח, כולל חוקים נגד אפליה.
חטיבת ההגבלים העסקיים (Antitrust Division): מטפלת במניעת מונופולים ושמירה על תחרות הוגנת.
חטיבת המיסים (Tax Division): אחראית על אכיפת חוקי המס.
חטיבת הסביבה ומשאבי הטבע (Environment and Natural Resources Division): מטפלת בתיקים הנוגעים לאיכות הסביבה ומשאבי הטבע.
תפקידים ותחומי אחריות > פיקוח על משרדים ותוכניות נוספות

משרד תוכניות הצדק (Office of Justice Programs): מספק תמיכה ותשתיות לפרויקטים הקשורים לאכיפת חוק ולמניעת פשע.
המשרד למניעת אלימות נגד נשים (Office on Violence Against Women): מקדם יוזמות למניעת אלימות במשפחה והטרדה מינית.
המשרד לשיטור קהילתי (Office of Community Oriented Policing Services): תומך ביוזמות לשיפור הקשרים בין קהילות למשטרה.
המשרד לגישה לצדק (Office for Access to Justice): עוסק בהנגשת מערכת המשפט לאוכלוסיות מוחלשות.
שירות קשרי קהילה (Community Relations Service): מתמקד ביישוב סכסוכים ובנייה של יחסי קהילה טובים יותר.
תוכנית הנאמנים של ארצות הברית (United States Trustees Program): מפקחת על הליכי פשיטת רגל פדרליים.
הוועדה ליישוב תביעות חוץ (Foreign Claims Settlement Commission): מטפלת בתביעות הנוגעות לפיצויים בינלאומיים.
הערות שוליים

↑  Office of the Associate Attorney General | Office of the Associate Attorney General, www.justice.gov, ‏2014-08-06 (באנגלית)
| --- | --- |
בקרת זהויות :  LCCN: no2009151523  VIAF: 128242641   WorldCat (עם VIAF): 128242641
יוסף שיטרית

| --- | --- |

 לידה:  1941 (בן 84 בערך) 
 ענף מדעי:  בלשנות, לימודי ספרות 
 פרסים והוקרה:  פרס תור הזהב 
 
יוסף שיטרית (נולד ב-1941) הוא פרופסור אמריטוס בחוגים לשפה וספרות צרפתית וללשון עברית באוניברסיטת חיפה וראש המרכז לחקר התרבות היהודית בספרד ובארצות האסלאם.
ביוגרפיה

יוסף שיטרית נולד בתרודאנת שבדרום מערב מרוקו בשנת 1941 ולמד שם בחדר ובבית הספר היסודי של חברת כי"ח. לאחר מכן התקבל לבית הספר התיכון העברי בקזבלנקה, ששימש גם בית מדרש למורים עבריים, ובו הוא קיבל הכשרה להוראת עברית וצרפתית. לאחר שנה של הוראה בבית-הספר אורט בקזבלנקה הוא עלה לארץ עם משפחתו ב-1963 לדימונה, ולימד בבית הספר התיכון המקומי צרפתית ומקצועות עבריים עד לשנת 1967.
בשנים 1967-1964 הוא למד באוניברסיטה העברית בירושלים בחוגים לתרבות צרפת ולמדעי המדינה במסגרת התוכנית "עודד" שבה למדו סטודנטים עולים מצרפת וצפון אפריקה. באוקטובר 1967 הוא קיבל מלגת השתלמות משגרירות צרפת ויצא לפריז להשתלם בהוראת הצרפתית, ולאחר מכן גם כדי ללמוד לתואר שני ולתואר שלישי. בשנים 1971-1967 הוא למד בסורבון בלשנות צרפתית ובלשנות כללית והגיש עבודת דוקטור בנושא תחביר משְפְּטֵי הזמן בצרפתית בת-זמננו. בתקופה זו הוא גם לימד צרפתית בבית הספר הישראלי ועברית במכון הלאומי האוניברסיטאי לשפות ולתרבויות המזרח ובאולפן של המרכז הקהילתי המקומי.
עם שובו לארץ באוקטובר 1971 הוא ניהל את לימודי הצרפתית במחלקה ללימודים כלליים בטכניון במשך שנתיים. מאוקטובר 1972 עד לספטמבר 2009, עם פרישתו לגמלאות, הוא לימד בלשנות צרפתית ודקדוק צרפתי באוניברסיטת חיפה, ומאוקטובר 1979 הוא לימד גם בלשנות של הערבית-היהודית וסוציולינגוויסטיקה של העברית בת זמננו בחוג ללשון העברית. בשני חוגים אלה הוא הכין את מחקריו המגוונים וזכה לקידומו האקדמי מדרגת מרצה עד לדרגת פרופסור מן המנין. בשנים 1988-1985 הוא גם לימד קורסים על הדיאלקטים הערביים-היהודיים והשירה הערבית-היהודית במרכז לחקר לשונות יהודי ספרד והמזרח וספרויותיהם שליד החוג ללשון העברית באוניברסיטה העברית.
לבד מהוראתו בשני החוגים מילא שיטרית תפקידים אקדמיים מִנהליים מגוונים באוניברסיטת חיפה. הוא עמד פעמיים בראש החוג לשפה וספרות צרפתית וכיהן כראש אקדמי של היחידה הקדם-אקדמית, כדיקן הפקולטה למדעי הרוח וכמשנה לרקטור וחבר הנהלת האוניברסיטה.
פעילותו המחקרית

מזה ארבעים שנה מקדיש יוסף שיטרית את מלוא מרצו לתיעודה, לחקירתה ולהפצתה של התרבות היהודית שצמחה ושגשגה בצפון אפריקה בכלל ובמרוקו בפרט. מחקריו הענפים משתרעים על פני תחומים רבים הנוגעים במישרין לתרבות היהודית על מכלול היבטיה - הלשוניים, השיחיים, היצירתיים, האמוניים, ההתנהגותיים והחברתיים. זאת ועוד, מן היום הראשון שהוא התוודע לעושרה ולמגוונה של התרבות היהודית בצפון אפריקה הוא פעל לטיפוחה והביא להכרתה של מורשת זו, הקים גופים אקדמיים, ארגן עשרות כנסים לאומיים ובינלאומיים ונשא הרצאות בפני קהלים שונים בארץ ובחו״ל על מגמותיה ותוצריה של התרבות היהודית בצפון אפריקה. כהערכה למפעלו המדעי, 35 מעמיתיו בחקר יהדות ספרד, צפון אפריקה והמזרח בארץ ובעולם הגישו לו מפרי מחקריהם בספר בן שני כרכים שערכו לכבודו יוסף טובי ודניס קורזון תחת הכותרת ״חקרי מערב ומזרח: לשונות, ספרויות ופרקי תולדה מוגשים ליוסף שיטרית״.
שיטרית קיבל פרסים שונים על מחקריו כמו פרס עיריית חיפה, פרס ניסים גאון בחקר מורשת יהודי צפון אפריקה, פרס תור הזהב של עיריית אשדוד להפצת מורשת הקהילות, פרס חיים זעפרני לחקר יהדות מרוקו המוענק מטעם המכון ללימודי יהדות בפריז. כמו כן הוא עוטר מטעם ממשלת צרפת בעיטור דקל האקדמיה בדרגת קצין והוענקה לו המדליה של עיריית פריז על מחקריו.
פעילותו המחקרית > מפעלי מחקר ופרסום

שיטרית התחיל את דרכו במחקר בחקר תחביר המשפט המורכב בצרפתית בת ימינו ולשם כך הוא הכין עבודת דוקטור באוניברסיטת הסורבון בפריז, שלאחר עיבודה והשלמתה הוא פרסם אותה כספר; אליה הצטרפו לאחר מכן מאמרים בלקסיקולוגיה צרפתית. באוניברסיטת חיפה הוא לימד דקדוק צרפתי, בלשנות וסוציו-פרגמטיקה בחוג לצרפתית ובחוג ללשון עברית, עד לצאתו לגמלאות ב-1 באוקטובר 2009. אולם כשהוא התוודע למחסור החמור במחקר ראוי על מורשתם של יהודי צפון אפריקה ויהודי המזרח ובאי-קיומם של קורסים ממוקדים על מורשתן התרבותית ותולדותיהן של קהילות אלה, הוא נרתם במלוא מרצו למחקר זה והרחיב אותו כל פעם לתחום אחר. כך הוא פרסם ספרים ומאמרים מחקריים רבים בנושאים הבאים: